Ad maiorem Dei gloriam
Ad maiorem Dei gloriam, interdum cum supplemento ad maiorem Dei gloriam inque hominum salutem, imminutum AMDG, est sententia Societatis Iesu. Verba Ignatii de Loyola Societatis conditoris sunt, quae in epistolis eius inveniuntur; primo in epistola Simoni Rodrigues de Azevedo, mense Martio anno 1542 scripta. In editione Constitutionum Societatis Iesu anno 1606 haec sententia effigiei sancti Ignatii adscripta est,et postea in multis operibus Societatis invenitur. Societatis votum quartum haec verba continet.